**Hankook abroncsok tökéletes felszerelésként a beköszöntő télre**

**A prémium abroncsokat gyártó Hankook tehergépkocsik és autóbuszok számára gyártott téli abroncsaival felkészült a hamarosan várható hideg betörésére. A Smart-Control sorozat kormányzott és hajtott tengelyekre valamint pótkocsikhoz gyártott futófelületi mintázataival a Hankook megbízható teljes téli megoldást kínál, mely a legjobb teljesítményt ígéri jégen és havon.**

***Németország, Neu-Isenburg, 2017. szeptember 19.***- A SmartControl AW02 a Hankook speciális téli abroncsa tehergépkocsik számára, amelyet mind a kormányzott tengelyre, mind pedig a többi pozícióba fel lehet szerelni. Az összes tengelyhelyzetbe megfelelő abroncs a SmartControl abroncssorozat többi futófelületi mintázatához hasonlóan nem pusztán M + S jelölést, hanem kiegészítőleg „Három hegycsúcs hópehellyel“ szimbólumot is kapott, ami az abroncs magas szintű téli megfelelőségére utal.

A SmartControl DW07 futófelületi mintázatát teljesen a havas úton nyújtott teljesítményre és biztonságra összpontosítva fejlesztették ki. A Hankook tehergépkocsik hajtott tengelyére fejlesztett téli specialistája különlegesen széles futófelülettel rendelkezik, amely a gumi és a talaj közötti érintkezési felületet megnöveli, és ezzel javítja a tapadást és a menetjellemzőket. Emellett a futófelületi mintázat az öt fő vízelvezető mintaárokkal jelentősen növeli a biztonságon vízensiklás esetén.

A SmartControl TW01 pótkocsi abroncs, mely 5-bordás futófelületi mintázattal készül, kiváló fékteljesítményt nyújt mind nedves, mind pedig havas és jeges utakon. Ezt a középső 3 mintaároknál kialakított, ún. multi 3D-s lamellák biztosítják. A 3D-s lamellák emellett nagyfokú stabilitást nyújtanak a mintaelemeknek, ami a futófelület egyenletesebb kopását, ugyanakkor nagyobb futásteljesítményt és üzemanyag-hatékonyságot eredményez.

„A téli időszakra a vezetőknek és a flottáknak fel kell szerelkezniük a legkeményebb időjárási körülményekre, hogy elkerüljék a drága állásidőket és biztonságosan célba érjenek. A Hankook ennek érdekében a lehető legjobban felkészült, és SmartControl elnevezésű teljes körű téli sorozatával havas úton optimális vonóerőátvitelt és biztonságot, ugyanakkor nagy futás- és fékteljesítményt nyújt.” – jelentette ki Juhos Attila, a Hankook magyarországi értékesítési igazgatója.

# # #

*A SmartControl AW02 elérhető méretei*

|  |  |  |  |  |  |  |
| --- | --- | --- | --- | --- | --- | --- |
| **Futófelület** | **Méret** | **LI** | **Jelölés** |  | **M+S** | **Elérhetőség** |
| **AW02** | 295/80R22.5 | 154/149M | D/C/W1 70dB | 🗹 | 🗹 | 🗹 |
| 315/80R22.5 | 156/150L | D/C/W1 70dB | 🗹 | 🗹 | 🗹 |
| 275/70R22.5 | 150/145J (152/148E) | D/C/W1 70dB | 🗹 | 🗹 | 🗹 |
| 315/70R22.5 | 154/150L | D/C/W1 70dB | 🗹 | 🗹 | 🗹 |
| 385/65R22.5 | 160K | C/C/W1 70dB | 🗹 | 🗹 | 🗹 |
| 385/55R22.5 | 160K | C/C/W1 70dB | 🗹 | 🗹 | 🗹 |

*A SmartControl DW07 elérhető méretei*

|  |  |  |  |  |  |  |
| --- | --- | --- | --- | --- | --- | --- |
| **Futófelület** | **Méret** | **LI** | **Jelölés** |  | **M+S** | **Elérhetőség** |
| **DW07** | 12R22.5 | 152/148L | D/C/W1 72dB | 🗹 | 🗹 | 🗹 |
| 275/70R22.5 | 150/145J (152/148E) | D/C/W1 72dB | 🗹 | 🗹 | 🗹 |
| 295/80R22.5 | 152/148L | D/C/W1 72dB | 🗹 | 🗹 | 🗹 |
| 315/70R22.5 | 154/150L | D/C/W1 72dB | 🗹 | 🗹 | 🗹 |
| 315/80R22.5 | 156/150L | D/C/W1 72dB | 🗹 | 🗹 | 🗹 |

*A SmartControl TW01 elérhető méretei*

|  |  |  |  |  |  |  |
| --- | --- | --- | --- | --- | --- | --- |
| **Futófelület** | **Méret** | **LI** | **Jelölés** |  | **M+S** | **Elérhetőség** |
| **TW01** | 385/65R22.5 | 160K(158L) | B/C/W1 69dB | 🗹 | 🗹 | 🗹 |
| 385/55R22.5 | 160K | C/C/W1 69dB | 🗹 | 🗹 | 🗹 |
| 445/45R19.5 | 160K | C/C/W2 75dB | 🗹 | 🗹 | 🗹 |

**A SmartControl AW02 műszaki jellemzői**

***1. Extra széles futófelület 5 cikk-cakkos kialakítású mintaárokkal***






* Szélesebb felfekvő felület

- Kiemelkedő menetjellemzők

- Kiváló vízelvezetés

***2. 3D-s lamellák, összekötőhidak a mintaelemek között és félig nyitott kialakítású vállrész***



* A futófelület egyenletes kopása
* Nagy futásteljesítmény
* Nagy vonóerőátvitel és kiváló kezelhetőségi jellemzők

***3. Innovatív gumikeverék***

* Speciálisan a téli körülményekhez hangolt futófelületi keverék,

amely megbízhatóan nagy futásteljesítményt és kis gördülési ellenállást biztosít, hideg külső hőmérséklet esetén is.

**A SmartControl DW07 műszaki jellemzői**

**

1. ***Ötszögű mintaelem-kialakítás az optimális tapadás érdekében havon és jégen***


* A megnövelt méretű ötszögű mintaelemek lehetővé teszik a terhelés egyenletes eloszlását a teljes futófelületen az optimalizált téli teljesítmény érdekében.
* A mintaelemek fogazott élei optimális tapadást tesznek lehetővé a téli útfelületen a magas szintű fék- és vonóerőátviteli teljesítmény érdekében.

1. ***3D-s lamellás technológia a menetstabilitás és a maximális vonóerőátvitel érdekében havon***

* **A 3D-s lamellák jelentősen megnövelt száma a nagy fokú tapadás és vonóerőátvitel érdekében az abroncs teljes élettartamán keresztül.
* Félig nyitott kialakítású vállrész a jobb vonóerőátvitel és kanyarstabilitás érdekében jéggel és hóval borított utakon.

1. ***Extra széles kialakítású futófelület az optimális menetstabilitás érdekében***

* A szélesebb vállrészi mintaelemek (+ 8% az előző modellhez képest) akár 13%-kal megnövelik a futásteljesítményt.
* Optimalizált mintaelem-kialakítás a nagy vonóerőátvitel érdekében.




**A SmartControl TW01 műszaki jellemzői**



***1. Cikk-cakkos mintaárkok***

- A négy cikk-cakkos mintaárok kiváló oldalirányú megvezetést és optimális vízelvezetést biztosít.



***2. Multi-3D-s lamellák***

- A multi-3D-s lamellák kiemelkedő fékteljesítményt nyújtanak.

- A mintaelemek stabilitása és ebből adódó kismértékű mozgása jelentős üzemanyag-megtakarítást tesz lehetővé.



***3. Széles vállrész***

- A széles vállrész kiváló nedves tapadást és menetstabilitást biztosít.



***4. Innovatív gumikeverék***

- A speciálisan téli körülményekhez hangolt futófelületi keverék megbízhatóan hosszú futásteljesítményt és alacsony gördülési ellenállást tesz lehetővé, hideg külső hőmérséklet mellett is.

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-press.com](http://www.hankooktire-press.com) és [www.hankooktire.com](http://www.hankooktire.com)/hu

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Serfőző Zsóka**  kommunikációs szakértő  Tel.: +36 25 556 091  zsoka.serfozo@hankooktire.com | **Boda Bence**  kommunikációs asszisztens  Tel.: +36 25 556 096  bence.boda@hankooktire.com |